cyanic-selkie/wikianc huggingface dataset:
பிரின்ஸ்டன் பல்கலைக்கழகம்
பிரின்ஸ்டன் பல்கலைக்கழகம் (Princeton University) ஐக்கிய அமெரிக்காவில் நியூ ஜெர்சி பிரின்ஸ்டனில் உள்ள ஒரு தனியார் ஆராய்ச்சி பல்கலைக்கழகம். அமெரிக்க புரட்சி முன் நிறுவப்பட்ட ஒன்பது குடியேற்ற கல்லூரிகள் ஒன்றாகும். ஐவி லீக் கல்வி நிறுவனங்களில் ஒன்றான இது முதலில் எலிசபெத், நியூ ஜெர்சியில் 1746 ல் நியூ ஜெர்சி கல்லூரி என்ற பெயரில் உருவாக்கப்பட்டது, பின்பு 1747ல் நூவார்க் நகருக்கு மாற்றப்பட்டது. பின்னர் 1757 இல் பிரின்ஸ்டன் நகருக்கு இடம்மாற்றப்பட்டு 1896 இல் பிரின்ஸ்டன் பல்கலைக்கழகம் என்று பெயர் மாற்றப்பட்டது.
வெளி இணைப்புகள்
பகுப்பு:ஐக்கிய அமெரிக்கப் பல்கலைக்கழகங்கள் பகுப்பு:ஐவி லீக் பல்கலைக்கழகங்கள்
தொல்லியல் அருங்காட்சியகம், சாரநாத்
தொல்லியல் அருங்காட்சியகம், சாரநாத், இந்தியாவின் உத்தரப் பிரதேச மாநிலம், வாரனாசி மாவட்டத்தில் உள்ள சாரநாத்தில் அமைந்துள்ள ஒரு அருங்காட்சியகம் ஆகும். இந்தியத் தொல்லியல் ஆய்வகத்தின் மிகப் பழைய தொல்லியல்கள அருங்காட்சியகம் இதுவேயாகும்.
அகழ்வாய்வுகள் மேற்கொள்ளப்பட்ட சாரநாத்துக்கு அருகில் அருங்காட்சியகம் ஒன்றை அமைக்கும் முடிவு 1904 ஆம் ஆண்டில் எடுக்கப்பட்டது. 1910 ஆம் ஆண்டில் இங்கு கிடைத்த அரும்பொருட்களைக் காட்சிக்கு வைப்பதற்கும், ஆய்வு செய்வதற்குமாகப் புதிய கட்டிடம் கட்டி முடிக்கப்பட்டது. இந்த அருங்காட்சியகத்தில் ஐந்து காட்சிக்கூடங்களும், இரண்டு விறாந்தைகளும் உள்ளன. இங்குள்ள அரும்பொருட்கள் கிமு மூன்றாம் நூற்றாண்டு முதல் கிபி 12 ஆம் நூற்றாண்டு வரையான காலப்பகுதிகளைச் சேர்ந்தவை.
மேற்கோள்கள்
பகுப்பு:உத்தரப் பிரதேசத்திலுள்ள அருங்காட்சியகங்கள் பகுப்பு:தொல்லியல் அருங்காட்சியகங்கள்
சுவர் ஓவியம்
thumb|300px|ஜீன் அன்ரேயின் கூரை ஓவியம், பிரான்சு சுவர் ஓவியம் (mural) என்பது சுவரில், கூரையில் அல்லது பெரிய நிரந்தரமான மேற்பரப்பில் நேரடியாக மேற்கொள்ளப்படும் கலை வேலைப்பாடான ஓவியமாகும். சுவர் ஓவியத்தின் குறிப்பிடத்தக்க தனிச்சிறப்பான பண்பு என்னவெனில், அங்குள்ள இடவெளியின் கட்டட மூலக் கூறுகள் படத்துடன் இசைவாய் உள்வாங்கப்படுவதாகும்.
சில சுவர் ஓவியங்கள் சுவரில் இணைக்கப்பட்டுள்ள பாரிய திரைச் சீலைகள் மீது வரையப்படுகின்றன. இவ்வாறான ஓவிய வேலைகள் "சுவர் ஓவியம்" என அழைக்கப்படுவதில் கலை உலகில் மாறுபட்ட சில கருத்துக்கள் உள்ளன. ஆயினும் இவ்வாறான நுட்பங்கள் 19ம் நூற்றாண்டின் பிற்பகுதியிலிருந்து பொதுவாகக் காணப்பட்டு வருகின்றன.
கல்குளம் குழிக்கோடு சாஸ்தா கோயில்
கல்குளம் குழிக்கோடு சாஸ்தா கோயில் தமிழ்நாட்டில் கன்னியாகுமரி மாவட்டம், கல்குளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காஷ்மீரி இந்துக்கள் வெளியேற்றம்
இசுலாமிய தீவிரவாத அமைப்புகளால் காஷ்மீரிலிருந்து வெளியேற்றப்பட்ட காஷ்மீர இந்துக்கள் சொந்த நாட்டில் தில்லி, சண்டிகர் மற்றும் ஜம்மு போன்ற நகரங்களில் 62,000 குடும்பங்கள் சொந்த நாட்டில் அகதிகளாக வாழ்கின்றனர் என இந்திய அரசு தெரிவித்துள்ளது. 2015-ஆம் ஆண்டில் ஒரே ஒரு காசுமீரப் பண்டிதர் மட்டுமே காஷ்மீருக்கு திரும்பியுள்ளார். இந்திய அரசு ஜம்மு காஷ்மீர் மறுசீரமைப்புச் சட்டம் 2019 இயற்றிய பின்னர், 2021-ஆம் ஆண்டில் 2,000 காஷ்மீர இந்துக்கள் மற்றும் 520 காஷ்மீர பண்டிதர்கள் காஷ்மீருக்குத் திரும்பினர்.
மே 2022-இல் காஷ்மீரிலிருந்து இந்துக்கள் வெளியேற்றம்
2022-ஆம் ஆண்டு மே மாதத்தில் மட்டும் காஷ்மீர பண்டிதர்கள் உள்ளிட்ட 4 இந்து ஆசிரியர்கள், அரசு ஊழியர்கள் மற்றும் வணிகர்களை பாகிஸ்தான் ஆதரவு இசுலாமிய பயங்கரவாதிகளால் சுட்டுக் கொல்லபட்டதால், நூற்றுக்கணக்கான இந்துக்கள் காஷ்மீர் பள்ளத்தாக்கை விட்டு வெளியேறி வருகின்றனர்.
வெளி இணைப்புகள்
பகுப்பு:காசுமீர் பகுப்பு:ஜம்மு காஷ்மீர் பகுப்பு:மனித உரிமை மீறல்கள் பகுப்பு:இனப்படுகொலைகள் காஷ்மீரி இந்துக்கள் ஜம்மு காஷ்மீரில் மனித உரிமை மீறல்கள் உள்நாட்டு அகதிகள் காஷ்மீர் பிணக்குகள்
நரிப் பழம்
வகைப்பாடு
தாவரவியல் பெயர்		:	கிட்நோரா எஸ்குலேண்டா Hydnora esculenta
குடும்பம்			:	கிட்நோரேசியீ (Hydnoraceae)
செடியின் அமைவு
இது ஒரு ஒட்டுண்ணிச் செடியாகும். இதனுடைய வேர் சவுக்கு மரம், அக்கேசியா போன்ற மரங்களின் வேர்களில் புகுந்து உணவை உறிஞ்சிகின்றன. இது தரையின் அடியிலேயே இருக்கிறது. செடி தரைக்கு மேல் வருவதில்லை. இதற்கு இலைகள் கிடையாது. இதனுடைய தண்டு தரையின் உள்ளே 10 அடி நீளத்திற்கு இருக்கிறது. தண்டின் பட்டை தோல் போல் உள்ளது. இதனுடைய பூ வித்தியாசமானது. எப்போது பூ வெடிக்குமோ அப்போது மட்டுமே தரைக்கு மேல் வெளியே வந்து வெடிக்கிறது. இத தடிப்பாக தோல் போல் உள்ளது. இப்பூவின் வெளிப்புறம் செம்பழுப்பு நிறத்திலும் உள்பகுதி இளம் சிவப்பு நிறத்திலும் உள்ளது. இதன் பிறகு தரையின் கீழ் உருண்டையான பழம் உருவாகிறது. இப்பழம் நரிக்கு நன்கு பிடிக்கும். மேலும் இப்பழத்தை வாலில்லாக்குரங்கு (Babboon) தேடி இவற்றை சாப்பிடுகிறது. இச்செடி தென் அமெரிக்காவில் வாழ்கிறது.
மேற்கோள்
பகுப்பு:செடிகள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
முழம்
முழம் என்பது நீளத்தை அளக்கப் பண்டைத் தமிழர் பயன்படுத்திய ஓர் அலகு ஆகும். இது ஒரு மனிதனின் முழங்கையின் நீள அளவைக் குறிக்கும். பொதுவாக ஒரு முதிர்ந்த மனிதரின் முழங்கை அளவே ஒரு முழமாகக் கருதப்பட்டது. முழங்கை என்பது அம்மனிதரின் கைமுட்டியிலிருந்து நடுவிரலின் நுனி வரை உள்ள நீள அளவு ஆகும். பண்டைத் தமிழர்கள் முழத்தை முழக்கோல் செய்து அளந்தனர் என்பது குறிப்பிடத்தக்கது. முழக்கோல்கள் சிறுகோல் (இரு முழம் நீளம் கொண்டது), பெருங்கோல் (எட்டு முழம் நீளம் கொண்டது) என்று இருவகையில் உள்ளன.
ஈட்டி எட்டு முழம் பாயும் பணம் பாதாளம் மட்டும் பாயும் என்ற தமிழ்ப் பழமொழியிலிருந்து பண்டைத் தமிழ் போர் வீரர்களுக்கு எட்டு முழம் நீளம் வரை ஈட்டி வீசப் பயிற்சிக் கொடுக்கப்பட்டிருக்கக்கூடும் எனச் சொல்லலாம். இன்னும் தமிழ் நாட்டுப் பண்பாட்டுடையான வெள்ளை வேட்டியில் எட்டு முழம் மற்றும் பத்து முழம் தான் உள்ளன. பிற துணிமணிகள் எல்லாம் உலகளாவிய அளவை முறைகளில் தான் தற்போது அளவெடுக்கப்படுகின்றன.
மேற்கோள்கள்
பகுப்பு:தமிழ் கணிதம் பகுப்பு:நீள அலகுகள்
தொல்லியல் அருங்காட்சியகம், சகேசுவர்
இரண்டு காட்சிக் கூடங்களைக் கொண்ட இந்த அருங்காட்சியகத்தின் முதல் காட்சிக் கூடத்தில் 36 சிற்பங்கள் காட்சிக்கு வைக்கப்பட்டுள்ளன. இங்குள்ள உமாமகேசுவரர் சிற்பமும், சூரியன், நவக்கிரகங்கள் ஆகிய சிற்பங்களும் சிறப்பு வாய்ந்தவை. இரண்டாம் காட்சிக் கூடத்தில், 18 சிற்பங்கள் உள்ளன. இக் காட்சிக்கூடத்தில் உள்ள சிற்பங்களுட் சில இந்தப் பகுதிக்குத் தனித்துவமான கலைப்பாணியில் அமைந்தவை.
வெளியிணைப்புக்கள்
பகுப்பு:உத்தராகண்ட அருங்காட்சியகங்கள் பகுப்பு:தொல்லியல் அருங்காட்சியகங்கள்
கண்ணபாளையம் ஊராட்சி
கண்ணபாளையம் ஊராட்சி (Kannapalayam Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூந்தமல்லி வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4321 ஆகும். இவர்களில் பெண்கள் 2145 பேரும் ஆண்கள் 2176 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆனையூர் ஊராட்சி
ஆனையூர் ஊராட்சி (Anaiyur Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1488 ஆகும். இவர்களில் பெண்கள் 754 பேரும் ஆண்கள் 734 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குள்ள ஆந்தைகள்
வகைப்பாட்டியல்
கிளாசிடியம் பேரினமானது 1826-ல் ஜெர்மன் விலங்கியல் வல்லுநரான பிரடிரிச் போயி என்பவரால் அறிமுகப்படுத்தப்பட்டது. 1840ஆம் ஆண்டில் ஜார்ஜ் ராபர்ட் கிரே என்பவரால் இந்தப் பேரினத்தின் மாதிரி இனமாக யூரேசிய குள்ள ஆந்தை ஆகும். "குள்ள ஆந்தை" என்பது பண்டைய கிரேக்கச் சொல்லான கிளாக்கிடியனிலிருருந்து இந்த பேரினத்தின் பெயர் பெறப்பட்டது. இது "ஆந்தை" என்று பொருள்படும் கிளாக்ஸ் என்பதிலிருந்து தோன்றியதாகும்.
2019-ல் வெளியிடப்பட்ட ஆந்தைகள் குறித்த மூலக்கூறு இனவரலாறு ஆய்வு வெளியிடப்பட்டது. வடக்கு பருந்து கோட்டான் (சுர்னியா அல்லுலா) கிளாசிடியம் பேரினத்தின் சகோதர பேரினமாகும்.
சிற்றினங்கள்
இந்த இனத்தில் 29 உயிரினங்கள் உள்ளன:
புதைபடிவ மாதிரிகள்
குரோச்சின் குள்ள ஆந்தை (கிளாசிடியம் குரோச்கினி ) என்பது லா ப்ரியா தார் பிட்சிலிருந்து அறியப்பட்ட தொல்லுயிர் எச்ச சிற்றினமாகும். இது குவாட்டர்னரி அழிவின் போது அழிந்து போயிருக்கலாம். வரலாற்றுக்கு முந்தைய சிற்றினமான "கிளாசிடியம் டைகின்சோனி தற்பொழுது வளை ஆந்தை ஆகும். இது புரோவிடெண்டேவின் புதைபடிம துணைச்சிற்றினமாக  இருக்கலாம். போலந்தில் உள்ள பிந்தைய பிளியோசீன் படிவுகளிலிருந்து உறுதிப்படுத்தப்படாத கிளாசிடியத்தின் எலும்புகள் மீட்கப்பட்டுள்ளன.
மானாம்பதி கண்டிகை ஊராட்சி
மானாம்பதி கண்டிகை ஊராட்சி (Manampathykandigai Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2123 ஆகும். இவர்களில் பெண்கள் 1095 பேரும் ஆண்கள் 1028 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யூதர்களின் வரலாறு
இனவழிப்பு
1933 இல் ஹிட்லர் தலைதூக்கத் தொடங்கினார். நாஜிக் கொள்கையை வலுப்பெறச் செய்தார். அதனால் அப்பகுதிகளில் இருந்த யூதர்களின் நிலை கவலைக்கிடமாக மாறியது. பொருளாதார மந்த நிலை, போர் ஆகியவற்றால் அச்சமுற்ற யூதர்கள் ஐரோப்பிய கண்டத்தில் இருந்து பாலஸ்தீன், அமெரிக்கா மற்றும் சோவியத் யூனியன் ஆகிய நாடுகளை நோக்கி புலம் பெயரத் தொடங்கினர். இரண்டாம் உலகப்போர் 1939 இல் ஆரம்பித்து 1941 முடிந்தது. அந்தக் காலத்தில் அடால்ப் ஹிட்லர் ஏறத்தாழ ஐரோப்பியாவின் அனைத்து நாடுகளையும் கைப்பற்றியிருந்தார். அதில் முக்கியமாக யூதர்கள் அதிக அளவில் வசித்த பகுதிகளான போலந்து மற்றும் பிரான்சும் ஹிட்லரின் கட்டுப்பாட்டின் கீழ் வந்தது. 1941 இல் ஹிட்லர் அனைத்து யூத மக்களையும் அழிக்க வேண்டும் என்று எண்ணத்தொடங்கினார். அடோல்ப் ஹிட்லர் 1941இல் இனவழிப்பை ஆரம்பித்தார். ஆறு மில்லியன் யூத மக்களைக் கொன்றார். இது பெரும் இனவழிப்பு என்று வரலாற்று அறிஞர்களால் கூறப்படுகிறது. ஹிட்லர் மூன்று மில்லியன் மக்களை வதைமுகாம்களில் நச்சு வாயு செலுத்திக் கொன்றார். அதில் ஆஸ்விஷ்டிஷ் வதை முகாமில் மட்டும் ஒரு மில்லியன் யூத மக்களை கொன்றிருந்தார்.
யூதர்களுக்கான தனிநாடு
1949 உலக போர் முடிவுற்ற பிறகு உலகம் முழுவதும் இருந்த யூதர்களை அழைத்து, இஸ்ரேல் என்னும் ஒரு புதிய யூதர்களுக்கான நாட்டை உருவாக்கினர். தற்போது இஸ்ரேல் ஒரு குடியரசு நாடாகும் அதில் எட்டு மில்லியன் மக்கள் வசித்து வருகின்றனர். அதில் 6 மில்லியன் மக்கள் யூதர்கள் ஆவர். இஸ்ரேல் மற்றும் அமெரிக்காவில் மிகப் பெருமளவில் யூதர்கள் வசித்து வருகின்றனர். இங்கு மட்டுமல்லாது யூத மக்கள் பெரும்பான்மை இனமாக பிரான்ஸ், அர்ஜென்டினா, ரஷ்யா, ஆஸ்திரேலியா, கனடா, ஜெர்மனி மற்றும் ஐரோப்பிய ஒன்றியங்களில் வசித்து வருகின்றனர்.
வெளி இணைப்புகள்
பகுப்பு:யூத வரலாறு
கே. ஜி. சங்கர்
'''கே. ஜி. சங்கர்' (K. G. Shankar'')(26 ஆகத்து 1950 - 17 சனவரி 2021) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். சங்கர் இந்திய அரசால் பரிந்துரைக்கப்பட்ட புதுச்சேரி சட்டமன்ற உறுப்பினராக சூன் 3, 2017 முதல் சனவரி 17 2021 அன்று இறக்கும் வரை புதுச்சேரி சட்டமன்ற உறுப்பினராக பணியாற்றினார். இவர் இந்திய அரசாங்கத்தால் நியமிக்கப்பட்ட சட்டப்பேரவை உறுப்பினர். இவர் பாரதிய ஜனதா கட்சியின் புதுச்சேரி பிரிவு பொருளாளராகவும் இருந்தார்.
மேற்கோள்கள்
பகுப்பு:புதுச்சேரி அரசியல்வாதிகள் பகுப்பு:புதுச்சேரி நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:2021 இறப்புகள் பகுப்பு:1950 பிறப்புகள்
பெட்டவாய்த்தலை
பெட்டவாய்த்தலை அல்லது வெட்டுவாய்த்தலை (Pettavaithalai), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம் ஸ்ரீரங்கம் வட்டத்தில் பேரூராட்சி ஆகும். சங்க காலத்தில் இது போர்வை அல்லது போஓர் என அழைக்கப்பட்டது.
அமைவிடம்
திருச்சிக்கு மேற்கு திசையில் 20 கிமீ தொலைவில் திருச்சி-கரூர் சாலையில் உள்ளது பேட்டவாய்த்தலை. இவ்வூரை பேட்டவாய்த்தலை என்றும் வெட்டுவாய்த்தலை என்றும் அழைக்கின்றனர். வாய்த்தலை என்பது தலைவாய் என்பதன் மாறுபெயர் ஆகும். ஆறுகளிலிருந்து வெட்டப்படும் கால்வாய்களின் முதல் இடத்திற்குத் தலைவாய் என்ற பெயர் உண்டு. இவ்விதம் காவிரியிலிருந்து வெட்டப்பட்ட உய்யக்கொண்டான் வாய்க்காலின் தலை இடத்தைக் கொண்டிருப்பதால் இப்பெயர்களால் அழைக்கப்படுகின்றது. .
வெளி இணைப்புகள்
பகுப்பு:திருச்சிராப்பள்ளி மாவட்டத்திலுள்ள கிராமங்கள்
ஹொங்கொங்கில் உள்ள சிறைகளின் பட்டியல்
இங்கு சிறைகள் என குறிப்பிடப்பட்டிருப்பவைகளின், சீர்த்திருத்த நிலையங்கள், புனர்வாழ்வு மையங்கள், தடுப்புக்காவல் மையங்கள் போன்றனவும் அடங்கும்.
புதிய கட்டுப்பாட்டகம்
பகுப்பு:ஹொங்கொங் பட்டியல்கள் பகுப்பு:ஹொங்கொங் சிறைகள்
இந்திரகுமார்
இந்திரகுமார் ஓர் இந்தியத் திரைப்பட இயக்குநர், தயாரிப்பாளர் மற்றும் நடிகர் ஆவார்.குஜராத்தி திரைப்படங்களில் இரண்டாவது முக்கிய வேடங்களிலும், நகைச்சுவை வேடங்களிலும் நடித்து வருகிறார். இவர், புகழ்பெற்ற இந்தி நடிகையான அருணா இரானியின் சகோதரராவார்
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்படத் தயாரிப்பாளர்கள் பகுப்பு:இந்தியத் திரைப்பட இயக்குநர்கள் பகுப்பு:இந்தியத் திரைப்பட நடிகர்கள் பகுப்பு:பார்சி மக்கள்
அனைத்திந்திய அண்ணா திராவிட முன்னேற்றக் கழகம்
அனைத்திந்திய அண்ணா திராவிட முன்னேற்றக் கழகம் (சுருக்கம் அஇஅதிமுக) என்பது தமிழ்நாடு மாநிலம் மற்றும் புதுச்சேரி யூனியன் பிரதேசத்தில் உள்ள ஓர் இந்திய பிராந்திய அரசியல் கட்சியாகும்.திராவிட முன்னேற்றக் கழகத்தில் இருந்து பிரிந்த தமிழ்நாடு முன்னாள் முதலமைச்சர்  எம். ஜி. இராமச்சந்திரனால் (எம்.ஜி.ஆர்.) 17 அக்டோபர் 1972 அன்று மதுரையில் நிறுவப்பட்ட திராவிடக் கட்சி இது. சி. என். அண்ணாதுரையின் அடிப்படையிலான சமூக-ஜனநாயக மற்றும் சமூக நீதிக் கொள்கைகளை எம்.ஜி.ஆரால் அண்ணாயிசம் என்று கூட்டாக உருவாக்கியது. தமிழ்நாடு சட்டப் பேரவையில் ஏழு முறை பெரும்பான்மை பெற்று, மாநில வரலாற்றில் மிக வெற்றிகரமான அரசியல் கட்சியாக உருவெடுத்துள்ளது. இது தற்போது தமிழ்நாடு சட்டமன்றத்தில் பிரதான எதிர்க்கட்சியாக உள்ளது.
9 பிப்ரவரி 1989 முதல் 5 டிசம்பர் 2016 வரை, அஇஅதிமுக பொதுச் செயலாளராக தமிழ்நாடு முன்னாள் முதலமைச்சர் ஜெ. ஜெயலலிதா தலைமை வகித்தார். மேலும் 2016இல் அவர் இறக்கும் வரை தமிழ் மக்களிடையே மிகவும் பிரபலமாக இருந்தார். 21 ஆகத்து 2017 முதல் 23 சூன் 2022 வரை, இக்கழகம் இரட்டை தலைமையின் கீழ் தமிழ்நாடு முன்னாள் முதலமைச்சர்களான ஓ. பன்னீர்செல்வம் மற்றும் எடப்பாடி கே. பழனிசாமி ஆகியோர் முறையே கழகத்தின் ஒருங்கிணைப்பாளராகவும், இணை ஒருங்கிணைப்பாளராகவும் தலைமை வகித்தனர்.
11 சூலை 2022 முதல், அஇஅதிமுக பொதுச் செயலாளராக தமிழ்நாடு முன்னாள் முதலமைச்சர் எடப்பாடி கே. பழனிசாமி (இ.பி.எஸ்.) தலைமை வகித்து வருகிறார்.
கழகத்தின் தலைமைச் செயலகமான புரட்சித் தலைவர் எம்.ஜி.ஆர். மாளிகை, சென்னை, ராயப்பேட்டையில் உள்ள வி.பி. இராமன் சாலையில் அமைந்துள்ளது. எம்.ஜி.ஆரின் மனைவியும், தமிழ்நாடு முன்னாள் முதலமைச்சருமான வி. என். ஜானகி இராமச்சந்திரன் அவர்களால் 1986ஆம் ஆண்டு கழகத்திற்கு அக்கட்டிடம் நன்கொடையாக வழங்கப்பட்டது.
சித்தாந்தம் மற்றும் கொள்கைகள்
கழகத்தின் கொள்கைகள் தமிழ் சமூகத்தின் ஏழ்மையான பிரிவினர்-ஏழைகள், ரிக்ஷாக்காரர்கள் மற்றும் ஆதரவற்ற பெண்கள்-மற்றும் குழந்தைகளுக்கான மகத்தான மதிய உணவு திட்டத்தை மையப்படுத்தியது. இடஒதுக்கீட்டுக் கொள்கை மற்றும் விவசாயிகளின் நலன்கள் குறித்து இருவேறு கருத்து நிலவியது.
கழகம் மாநிலத்தின் மனித மேம்பாட்டுச் சுட்டெண் இலக்காகக் கொண்டு பல நலத் திட்டங்களை வெளியிட்டது. அஇஅதிமுகவின் தேர்தல் அறிக்கையில் மீனவர்கள், விவசாயிகள், பள்ளிக்குழந்தைகள் உள்ளிட்ட பல்வேறு பிரிவுகளை உள்ளடக்கிய திட்டங்கள் பட்டியலிடப்பட்டுள்ளன. 2000ஆம் ஆண்டு வரை, கட்சிகள் மகப்பேறு விடுப்பு, பொது போக்குவரத்துக்கான மானியங்கள் மற்றும் கல்வி உதவித்தொகை போன்ற நலத்திட்டங்களைக் கொண்டிருந்தன. 2000களுக்குப் பிறகு, நுகர்வோர் பொருட்களின் விநியோகத்தில் கட்சிகள் அதிக அளவில் போட்டியிடத் தொடங்கின. அஇஅதிமுக ஆட்சியில் 2001-06 ஆட்சிக் காலத்தில் 11 மற்றும் 12ஆம் வகுப்பு மாணவர்களுக்கு இலவச மிதிவண்டிகள் வழங்கப்பட்டன. 2006 சட்டமன்றத் தேர்தல் அறிக்கையில், மற்ற கட்சிகளுக்குப் போட்டியாக இலவச வண்ணத் தொலைக்காட்சிகள் வழங்கப்படும் என திமுக வாக்குறுதி அளித்தது. 2011 சட்டமன்றத் தேர்தலின் போது இரு கட்சிகளும் பள்ளி மாணவர்களுக்கு இலவச மடிக்கணினி மற்றும் பொதுமக்களுக்கு மிக்சி, மின்விசிறி, பிளெண்டர்கள் என அறிவித்தபோதும் போட்டி தொடர்ந்தது.
எம். ஜி. இராமச்சந்திரன் காலம் (17 அக்டோபர் 1972 - 24 டிசம்பர் 1987)
மூத்த தமிழ் திரைப்பட நடிகரும், பிரபல அரசியல்வாதியுமான எம். ஜி. இராமச்சந்திரன் (எம்.ஜி.ஆர்.) அவர்களால் அண்ணா திராவிட முன்னேற்றக் கழகம் (அதிமுக) 17 அக்டோபர் 1972 அன்று நிறுவப்பட்டது. இருவருக்குமிடையிலான தனிப்பட்ட கருத்து வேறுபாடுகள் காரணமாக, மு. கருணாநிதி தலைமையிலான திராவிட முன்னேற்றக் கழகத்தில் இருந்து பிரிந்த அணியாக இது அமைக்கப்பட்டது. புதிய கட்சி தொடங்க நினைத்த எம்.ஜி.ஆர்., அதன்பின், "அதிமுக" என்ற பெயரில் பதிவு செய்திருந்த, அனகாபுத்தூர் ராமலிங்கத்தின் கழகத்தில் இணைத்தார். அப்போது, ​​“சாதாரண தொண்டரால் தொடங்கப்பட்ட கட்சியில் சேர்ந்தேன்” என்று அறிவித்து, ராமலிங்கத்துக்கு சட்ட மேலவை உறுப்பினர் (எம்.எல்.சி.) பதவியை வழங்கினார். பின்னர், எம்.ஜி.ஆர். உள் நாட்டுப் பாதுகாப்புப் பராமரிப்புச் சட்டம் (மிசா) பராமரிக்கும் போது கழகத்தைப் பாதுகாப்பதற்காக கழகத்தின் பெயருக்கு அனைத்திந்திய (அஇ) குறிச்சொல்லை முன்னொட்டப்பட்டது. அஇஅதிமுக மற்றும் திமுக, துவக்கம் முதலே, பரஸ்பர அவமதிப்புக்கு உட்பட்டது. எம்.ஜி.ஆர். கழகத் தொண்டர்கள் உருவாக்க அவரது ரசிகர் வலையமைப்பைப் பயன்படுத்தினார்; முதல் இரண்டு மாதங்களில் தனது கழகம் ஒரு மில்லியனுக்கும் அதிகமான உறுப்பினர்களைச் சேர்த்ததாக அவர் கூறுகிறார். சி. என். அண்ணாதுரையின் சித்தாந்தவாதியும், திரைப்பட தயாரிப்பாளருமான ஆர். எம். வீரப்பன், எம்.ஜி.ஆரை ஒருங்கிணைத்ததில் முக்கிய சிற்பி. ரசிகர் மன்றங்கள் மற்றும் 1970களில் கழக கட்டமைப்பை மேலும் பலப்படுத்தியது. நாஞ்சில் கே. மனோகரன் மற்றும் எஸ். டி. சோமசுந்தரம் போன்ற மற்ற முக்கிய தலைவர்கள் ஒருங்கிணைப்பில் முக்கிய பங்கு வகித்தனர். பாவலர் மு. முத்துசாமி கழகத்தின் முதல் அவைத் தலைவராக தேர்ந்தெடுக்கப்பட்டார். 1973 ஆம் ஆண்டு மே மாதம் நடைபெற்ற திண்டுக்கல் மக்களவை இடைத்தேர்தலில் கே. மாயத் தேவர் பெற்ற வெற்றி மற்றும் ஓராண்டுக்குப் பிறகு நடைபெற்ற கோவை மேற்கு சட்டமன்ற இடைத்தேர்தலில் சி. அரங்கநாயகம் பெற்ற வெற்றி கட்சியின் முதல் வெற்றியாகும். 2 ஏப்ரல் 1973 அன்று, அஇஅதிமுக, 11 சட்டமன்ற உறுப்பினர்களால் சட்டமன்றத்தில் பிரதிநிதித்துவப்படுத்தப்பட்டு, தமிழ்நாட்டில் மூன்றாவது பெரிய அரசியல் கட்சியாக உருவெடுத்தது. ஜனவரி 1976 வாக்கில், அஇஅதிமுக, 16 சட்டமன்ற உறுப்பினர்களுடன் சட்டமன்றத்தில் தமிழ்நாட்டின் இரண்டாவது பெரிய அரசியல் கட்சியாக உருவெடுத்தது. 1975 மற்றும் 1977 க்கு இடையில் தேசிய அவசரநிலையை ஆதரித்ததன் மூலம், அஇஅதிமுக இந்திய தேசிய காங்கிரஸ் கட்சியுடன் நெருக்கமாக வளர்ந்தது.
திமுக தலைமையிலான அரசு 1976ஆம் ஆண்டு ஊழல் குற்றச்சாட்டின் பேரில் மத்திய அரசால் நீக்கப்பட்டது. 1977ஆம் ஆண்டு நடைபெற்ற சட்டமன்றத் தேர்தலில் திமுகவை தோற்கடித்து அஇஅதிமுக ஆட்சியைப் பிடித்தது. எம்.ஜி.ஆர். 30 சூன் 1977 அன்று தமிழ்நாட்டின் மூன்றாவது முதலமைச்சராக பதவியேற்றார். 1977 பொதுத் தேர்தலில், கழகம் 18 இடங்களை வென்றது. 1979 ஆம் ஆண்டில், மத்திய அமைச்சரவையில் இணைந்த முதல் திராவிட மற்றும் பிராந்திய கட்சியாக கழகம் ஆனது. சத்தியவாணி முத்து மற்றும் அ. பால பஜனோர் ஆகியோர் அப்போதைய பிரதமர் சரண் சிங் தலைமையிலான குறுகிய கால மத்திய அமைச்சகத்தில் இணைந்த நாடாளுமன்ற உறுப்பினர்கள்.
கழகத்திற்கும் இந்திய தேசிய காங்கிரஸ் கட்சிக்கும் இடையிலான உறவில் விரிசல் ஏற்பட்டது. 1980 பொதுத் தேர்தலில், காங்கிரஸ் திமுகவுடன் கூட்டணி அமைத்தது, மேலும் 39 மாநில நாடாளுமன்றத் தொகுதிகளில் 37 இடங்களில் கூட்டணி வெற்றி பெற்றது. கழகம் இரண்டு இடங்களில் மட்டுமே வெற்றி பெற்றது. மீண்டும் ஆட்சிக்கு வந்த பிறகு, இந்திரா காந்தி தமிழ்நாட்டில் கழக அரசு உட்பட எதிர்க்கட்சிகளைச் சேர்ந்த பல மாநில அரசுகளை நீக்கினார்.
1980 சட்டமன்றத் தேர்தலில், எதிர்க்கட்சியான திமுக காங்கிரசுடனான தேர்தல் கூட்டணியைத் தொடர்ந்ததால், மக்களவை தேர்தலைத் தொடர்ந்து பெரும் தலைகீழ் தலைகீழாக, கழகம் 234 இடங்களில் 129 இடங்களைப் பெற்று மாநில சட்டமன்றத்தில் வசதியான பெரும்பான்மையைப் பெற்றது. எம்.ஜி.ஆர். 9 சூன் 1980 அன்று இரண்டாவது முறையாக முதலமைச்சராகப் பதவியேற்றார்.
1984 பொதுத் தேர்தலில், கழகம் மீண்டும் காங்கிரசுடன் இணைந்தது, மேலும் கூட்டணி 39 மாநில நாடாளுமன்ற இடங்களில் 37 இடங்களில் வெற்றி பெற்றது. 1984 சட்டமன்றத் தேர்தலில், எம்.ஜி.ஆரின் உடல்நலக் குறைவு மற்றும் மருத்துவமனையில் அனுமதிக்கப்பட்டாலும், கழகம் காங்கிரசுடன் கூட்டணி வைத்து தேர்தலில் வெற்றி பெற்றது. எம்.ஜி.ஆர். மூன்றாவது பதவிக்காலத்தில் அவர் இறக்கும் வரை மக்கள் ஆதரவைப் பெற்றிருந்தார். 24 டிசம்பர் 1987 அன்று காலமானார், மேலும் அண்ணாவுக்குப் பிறகு பதவியில் இருக்கும் போது இறந்த தமிழ்நாட்டின் இரண்டாவது முதலமைச்சர் ஆனார்.
வாரிசு நெருக்கடி (25 டிசம்பர் 1987 - 8 பிப்ரவரி 1989)
எம்.ஜி.ஆரின் மறைவுக்குப் பிறகு, அவரது மனைவியும், நடிகையும், அரசியல்வாதியுமான வி. என். ஜானகி இராமச்சந்திரன், ஆர். எம். வீரப்பன் மற்றும் 98 சட்டமன்ற உறுப்பினர்கள் ஆதரவுடன் கழகத்தின் தலைமைப் பதவிக்கு உயர்ந்தார். 1 ஜனவரி 1988 அன்று, ஜெயலலிதா தனது அணியின் தலைவர்களால் அதிமுக பொதுச் செயலாளராக தேர்ந்தெடுக்கப்பட்டார் மற்றும் மறுநாள் அவர் கூட்டிய கட்சியின் பொதுக்குழுவால் ஒப்புதல் அளிக்கப்பட்டது. 7 ஜனவரி 1988 முதல் 30 ஜனவரி 1988 அன்று மாநில சட்டசபை இடைநிறுத்தப்பட்டு குடியரசுத் தலைவர் ஆட்சி விதிக்கப்படும் வரை 23 நாட்கள் மாநிலத்தின் முதல் பெண் முதலமைச்சராக அவர் பணியாற்றினார். உட்கட்சி பூசல் காரணமாக அதிமுக சிதைவுறத் தொடங்கியது, ஒன்று ஜானகி இராமச்சந்திரன் தலைமையிலும் மற்றொன்று எம்.ஜி.ஆருடன் நடித்த மற்றொரு திரைப்பட நடிகை-அரசியல்வாதி ஜெ. ஜெயலலிதாவின் தலைமையிலும் என இரு அணிகளாக உடைந்தது. இந்திய தேர்தல் ஆணையம் 17 டிசம்பர் 1988 அன்று "இரட்டை இலை" சின்னத்தை முடக்கியது. 1989 சட்டமன்றத் தேர்தலில் 13 ஆண்டுகள் ஆட்சியில் இல்லாத திமுக மீண்டும் ஆட்சியைப் பிடித்தது, மு. கருணாநிதி மூன்றாவது முறை முதலமைச்சராக பதவியேற்றார். அந்த பிளவின் காரணமாக, கழகம் தேர்தலில் பெரும் பாதிப்பை சந்தித்தது, ஜானகி மற்றும் ஜெயலலிதா அணிகள் முறையே 2 மற்றும் 27 இடங்களில் மட்டுமே வெற்றி பெற்றன. தேர்தலில் அஇஅதிமுக படுதோல்வி அடைந்ததைத் தொடர்ந்து, ஜானகி அரசியலில் தனக்கு பலம் இல்லை என்று உணர்ந்து அரசியலை விட்டு விலகினார், ஜெயலலிதா மற்றும் ஜானகி தலைமையிலான அணிகள் 7 பிப்ரவரி 1989 அன்று ஜெயலலிதா தலைமையின் கீழ் இணைந்தன. 8 பிப்ரவரி 1989 அன்று, அப்போதைய தலைமைத் தேர்தல் ஆணையர் ஆர். வி. எஸ். பெரி சாஸ்திரி, ஜெயலலிதா தலைமையிலான ஒன்றுபட்ட கழகத்திற்கு இரட்டை இலைச் சின்னத்தை வழங்கினார். 1989 பொதுத் தேர்தலில் இந்திய தேசிய காங்கிரசுடன் கழகம் கூட்டணி அமைத்து தமிழ்நாட்டில் மொத்தமுள்ள 39 இடங்களில் 38 இடங்களில் வெற்றி பெற்றது.
ஜெ. ஜெயலலிதா காலம் (9 பிப்ரவரி 1989 - 5 டிசம்பர் 2016)
9 பிப்ரவரி 1989 அன்று, ஜெ. ஜெயலலிதா தலைமையிலான கழகம் தமிழ்நாடு சட்டப் பேரவையில் முக்கிய எதிர்க்கட்சியாக மாறியது, மேலும் அவர் சட்டப் பேரவையின் முதல் பெண் எதிர்க்கட்சித் தலைவரானார். 1991 ஆம் ஆண்டு கழகத்தின் கூட்டணிக் கட்சியாக இருந்த அப்போதைய பிரதமர் சந்திரசேகர் தலைமையிலான மத்திய அரசால், மாநிலத்தில் அரசியல் சாசன இயந்திரம் சீர்குலைந்துவிட்டதாகக் குற்றம்சாட்டி, திமுக அரசு டிஸ்மிஸ் செய்யப்பட்டது. கழகம் இந்திய தேசிய காங்கிரசுடன் கூட்டணி அமைத்து 1991 சட்டமன்றத் தேர்தலில் அவரது தலைமையில் ஆட்சியைப் பிடித்தது, மேலும் அவர் மாநிலத்தின் இரண்டாவது பெண் மற்றும் ஐந்தாவது முதலமைச்சரானார். அண்டை நாடான இலங்கையில் தாயகத்திற்காகப் போராடும் தமிழ் பிரிவினைவாதிகள் என சந்தேகிக்கப்படும் மேனாள் பிரதமர் ராஜீவ் காந்தி படுகொலை செய்யப்பட்டதில் இருந்து எழும் பதவிக்கு எதிரான அலைதான் இந்த மாபெரும் வெற்றிக்கு காரணம் என அரசியல் பார்வையாளர்கள் கூறுகின்றனர். அடுத்து வந்த அரசு பெரிய அளவிலான ஊழல் குற்றச்சாட்டுகளுக்கு ஆளானது, ஆனால் ஜெயலலிதா 5 ஆண்டுகள் முழுப் பதவியில் இருந்தார்.
1996 சட்டமன்றத் தேர்தலில், கழகம் காங்கிரசுடனான தனது கூட்டணியைத் தொடர்ந்தது, ஆனால் 234 சட்டமன்றத் தொகுதிகளில் 4 இடங்களில் மட்டுமே வெற்றிபெற்று, பர்கூர் தொகுதியில் கழகத்தின் பொதுச் செயலாளர் ஜெயலலிதாவும் தோல்வியடைந்ததுடன், பெரும் தோல்வியைச் சந்தித்தது. கழகம் 1996 பொதுத் தேர்தலில் போட்டியிட்ட அனைத்து தொகுதிகளிலும் தோல்வியடைந்தது.
1998 பொதுத் தேர்தலின் போது, ​​பாரதிய ஜனதா கட்சி (பாஜக) மற்றும் மறுமலர்ச்சி திராவிட முன்னேற்றக் கழகம் (மதிமுக) ஆகியவற்றுடன் கழகம் கூட்டணி அமைத்தது. 1998 மற்றும் 1999 க்கு இடையில் அடல் பிஹாரி வாஜ்பாய் தலைமையிலான ஆட்சியில், கழகம் பாஜகவுடன் ஆட்சியைப் பகிர்ந்து கொண்டது, ஆனால் 1999 ஆம் ஆண்டின் தொடக்கத்தில் ஆதரவை விலக்கிக் கொண்டது, இதனால் பாஜக அரசாங்கம் வீழ்ச்சியடைந்தது. இதைத் தொடர்ந்து, 1999 பொதுத் தேர்தலில் கழகம் மீண்டும் காங்கிரசுடன் கூட்டணி வைத்தது, மேலும் தமிழ்நாட்டில் மொத்தமுள்ள 39 இடங்களில் 13 இடங்களில் அந்தக் கூட்டணி வெற்றி பெற்றது.
2001 சட்டமன்றத் தேர்தலில் கழக தலைமையிலான இந்திய தேசிய காங்கிரஸ், தமிழ் மாநில காங்கிரஸ் (மூப்பனார்) (தமாகா(மூ)), இடதுசாரி முன்னணி, பாட்டாளி மக்கள் கட்சி (பாமக) ஆகிய கட்சிகள் அடங்கிய கூட்டணி மீண்டும் வெற்றி பெற்று ஆட்சியைப் பிடித்தது. கூட்டணி வென்ற 197 இடங்களில் கழகம் வென்றது 132 ஆகும். ஜெயலலிதாவின் முந்தைய ஆட்சிக் காலத்தில் நடந்த சொத்துக்குவிப்பு வழக்கின் விசாரணையின் காரணமாக, ஜெயலலிதா பதவி வகிப்பது தடுக்கப்பட்டது. 21 செப்டம்பர் 2001 அன்று, ஓ. பன்னீர்செல்வம் முதன்முறையாக தமிழ்நாடு முதலமைச்சராக நியமிக்கப்பட்டார். இந்த வழக்கில் ஜெயலலிதாவின் தண்டனை மற்றும் தண்டனையை இந்திய உச்ச நீதிமன்றம் ரத்து செய்தவுடன், ஓ. பன்னீர்செல்வம் 2 மார்ச் 2002 அன்று ராஜினாமா செய்தார், அதை தொடர்ந்து ஜெயலலிதா மீண்டும் மூன்றாவது முறையாக முதலமைச்சராகப் பதவியேற்றார்.
அவரது இரண்டாவது பதவிக்காலம் ஊழல் மோசடிகளால் பாதிக்கப்படவில்லை. குலுக்கல் பரிசுச் சீட்டுகளை தடை செய்தல், மதுபானம் மற்றும் மணல் குவாரி வணிகங்களை அரசு நிறுவனங்களுக்கு கட்டுப்படுத்துதல், பள்ளிகள் மற்றும் கல்லூரிகளுக்கு அருகில் புகையிலை பொருட்களை விற்பனை செய்வதை தடை செய்தல் போன்ற பல பிரபலமான முடிவுகளை அவர் எடுத்தார். 2003 ஆம் ஆண்டு இந்தியாவில் முதன்முறையாக அனைத்து மகளிர் காவல் நிலையங்களையும், 150 பெண்களை உயரடுக்கு நிலை போலீஸ் கமாண்டோக்களாக நியமிப்பதன் மூலம் பெண்களை மாநில காவல்துறையில் சேர ஊக்குவித்தார். ஆயுதங்களைக் கையாளுதல், வெடிகுண்டுகளைக் கண்டறிதல் மற்றும் அப்புறப்படுத்துதல், வாகனம் ஓட்டுதல், குதிரையேற்றம் மற்றும் சாகச விளையாட்டுகள் போன்றவற்றை உள்ளடக்கிய ஆண்களைப் போலவே பெண்களும் பயிற்சி பெற்றனர். கடந்த 2004 அக்டோபரில், சந்தனக் கடத்தல் வீரப்பனைக் கண்டுபிடிப்பதற்காக, அவர் ஒரு சிறப்புப் படையை சத்தியமங்கலம் வனப்பகுதிக்கு அனுப்பினார். 18 அக்டோபர் 2004 அன்று அவர் அதிரடிப்படையால் கொல்லப்பட்டதால், நடவடிக்கை வெற்றிகரமாக இருந்தது.
2004 பொதுத் தேர்தலில்,மீண்டும் பாஜகவுடன் கூட்டணி வைத்து, அனைத்துத் தொகுதிகளிலும் தோல்வி அடைந்தது. திமுக தலைமையிலான மதச்சார்பற்ற முற்போக்குக் கூட்டணி, மாநிலத்தில் உள்ள அனைத்து முக்கிய எதிர்க்கட்சிகளையும் உள்ளடக்கிய கூட்டணி, தேர்தலில் வெற்றி பெற்றது.
பின்னர், 2006 சட்டமன்றத் தேர்தலில் தொங்கு சட்டசபை என்ற ஊடக ஊகங்கள் இருந்தபோதிலும், கழகம், மதிமுக மற்றும் சில சிறிய கட்சிகளின் ஆதரவுடன் மட்டுமே போட்டியிட்டு, 61 இடங்களை வென்றது. திமுக தலைமையிலான பாமக மற்றும் இடது முன்னணி காங்கிரஸ் கூட்டணியால். 2009 பொதுத் தேர்தலில் ஒன்பது இடங்களை வென்றது.
பரவலான ஊழல், விலைவாசி உயர்வு, மின்வெட்டு, 2011 சட்டமன்றத் தேர்தலில் திமுக அரசுக்கு எதிரான குற்றச்சாட்டைத் தொடர்ந்து, கழகம், இடதுசாரி மற்றும் அரசியல்வாதியாக மாறிய நடிகர் விஜயகாந்தின் தேசிய முற்போக்கு திராவிடக் கழகம் (தேமுதிக) போன்ற கட்சிகளுடன் கூட்டணி வைத்தது, 202 இடங்களில் வெற்றி பெற்று, கழகம் 150 இடங்களில் வெற்றி பெற்றது. ஜெயலலிதா நான்காவது முறையாக முதலமைச்சராக பதவியேற்றார்.
2014 பொதுத் தேர்தலிலும் கழகத்தின் சிறப்பான தேர்தல் செயல்பாடு தொடர்ந்தது. எந்தக் கூட்டணியிலும் சேர வேண்டாம் என்று முடிவு செய்து, தமிழ்நாடு மற்றும் புதுச்சேரி யூனியன் பிரதேசத்தில் உள்ள அனைத்து தொகுதிகளிலும் தனித்து போட்டியிட்டது. கழகம் போட்டியிட்ட 40 நாடாளுமன்றத் தொகுதிகளில் முன்னெப்போதும் இல்லாத வகையில் 37 தொகுதிகளில் வெற்றி பெற்று, இந்திய நாடாளுமன்றத்தின் 16வது மக்களவையில் மூன்றாவது பெரிய கட்சியாக உருவெடுத்தது. இது பொதுத் தேர்தல் வரலாற்றில் இதுவரை எந்த ஒரு பிராந்திய அரசியல் கட்சியும் அடையாத மாபெரும் வெற்றியாகும்.
29 ஆகத்து 2014 அன்று, ஜெ. ஜெயலலிதா தொடர்ந்து 7 வது முறையாக கழகத்தின் பொதுச் செயலாளராக தேர்ந்தெடுக்கப்பட்டார், இன்றுவரை கழகத்தின் பொதுச் செயலாளராக நீண்ட காலம் பணியாற்றியவர். முன்னதாக, 1988, 1989, 1993, 1998, 2003, 2008 மற்றும் 2014 ஆகிய ஆண்டுகளில் தேர்ந்தெடுக்கப்பட்டார். பொதுச் செயலாளராக நீண்ட காலம் பதவி வகித்தபோது, ​​இரா. நெடுஞ்செழியன், கா. காளிமுத்து, புலமைப்பித்தன், சி. பொன்னையன் மற்றும் இ. மதுசூதனன் கழகத்தின் அவைத் தலைவர்களாக பணியாற்றினார்கள்.
27 செப்டம்பர் 2014 அன்று, ஜெயலலிதா, அவரது கூட்டாளிகள் வி. கே. சசிகலா, இளவரசி மற்றும் வி. என். சுதாகரன் ஆகியோருடன் சொத்துக் குவிப்பு வழக்கில் சிறப்பு நீதிமன்றத்தால் தண்டிக்கப்பட்டு நான்கு ஆண்டுகள் சிறைத்தண்டனை விதித்தது. மேலும் ஜெயலலிதாவுக்கு ரூ. 100 கோடியும், அவரது கூட்டாளிகளுக்கு தலா ரூ. 10 கோடியும் அபராதம் விதிக்கப்பட்டது. நீதிமன்றத் தண்டனையின் காரணமாக ஆளும் முதலமைச்சர் பதவியில் இருந்து விலகுவது இதுவே முதல் முறை என்பதால் இந்த வழக்கு அரசியல் தாக்கங்களைக் கொண்டிருந்தது.
அவரது தகுதி நீக்கம் காரணமாக, ஓ. பன்னீர்செல்வம் 29 செப்டம்பர் 2014 அன்று முதலமைச்சராகப் பதவியேற்றார். ஜெயலலிதாவுக்கு உயர்நீதிமன்றம் ஜாமீன் மறுத்ததால் ஜாமீன் கோரி உச்ச நீதிமன்றத்தில் மனு தாக்கல் செய்யப்பட்டது. உச்ச நீதிமன்றம் 17 அக்டோபர் 2014 அன்று ஜாமீன் வழங்கியது. 11 மே 2015 அன்று, அந்த வழக்கில் இருந்து அவர் விடுவிக்கப்பட்டதாக கர்நாடக உயர் நீதிமன்றம் கூறியது மற்றும் ஐந்தாவது முறையாக மீண்டும் முதலமைச்சராகப் பதவியேற்றார்.
2016 சட்டமன்றத் தேர்தலில், கூட்டணி இல்லாமல் போட்டியிட்டு, 234 இடங்களில் 135 இடங்களில் வெற்றி பெற்று, தேர்தலில் வெற்றி பெற்றார். தமிழ்நாடு வரலாற்றில் இதுவரை எந்த அரசியல் தலைவரும் செய்யாத அற்புதமான வெற்றிக்காக அவர் எடுத்த துணிச்சலான முடிவு இது. 23 மே 2016 அன்று ஜெயலலிதா ஆறாவது முறையாக முதலமைச்சராகப் பதவியேற்றார்.
22 செப்டம்பர் 2016 அன்று, காய்ச்சல் மற்றும் நீர்ச்சத்து குறைபாடு காரணமாக சென்னையில் உள்ள அப்போலோ மருத்துவமனையில் அனுமதிக்கப்பட்டார். நீண்டகால நோய்க்குப் பிறகு, அவர் 5 டிசம்பர் 2016 அன்று காலமானார், மேலும் அண்ணா மற்றும் அவரது வழிகாட்டியான எம்.ஜி.ஆருக்குப் பிறகு பதவியில் இருந்தபோது இறந்த மூன்றாவது தமிழ்நாடு முதலமைச்சர் ஆனார்.
தமிழ்நாடு மற்றும் புதுச்சேரிக்கு அப்பால் விரிவாக்கம்
ஜெயலலிதாவின் ஆட்சியில், கழகம் தமிழ்நாடு மற்றும் புதுச்சேரி தாண்டி பரவியது. மாநில பிரிவுகள் கர்நாடகா மற்றும் கேரளாவில் நிறுவப்பட்டுள்ளன. இந்தியாவில் அந்தமான் மற்றும் நிக்கோபார் தீவுகள், ஆந்திரப் பிரதேஷ், மகாராஷ்டிரா, தேசிய தலைநகர் பிரதேசம் டெல்லி மற்றும் தெலுங்கானா போன்ற இடங்களிலும் அதே போல் தமிழ் மக்கள் இருக்கும் மற்ற நாடுகளிலும் கழக நிர்வாகிகள் உள்ளனர்.
கர்நாடகாவில், 1983 முதல் 2004 வரை மாநில சட்டமன்ற உறுப்பினர்களைக் கொண்டிருந்த கழகம், பெங்களூரு மற்றும் கோலாரில் தமிழ் பேசும் பகுதிகளில் செல்வாக்கைக் கொண்டுள்ளது.
ஆந்திரப் பிரதேஷ், கேரளா மற்றும் மகாராஷ்டிராவில், கழகம் சில சட்டமன்றத் தேர்தல்களில் போட்டியிட்டது, ஆனால் எந்தத் தேர்தலிலும் ஒரு இடத்தில் கூட வெற்றி பெறவில்லை.
வி. கே. சசிகலா மற்றும் டி. டி. வி. தினகரன் காலம் (31 டிசம்பர் 2016 - 17 பிப்ரவரி 2017)
5 டிசம்பர் 2016 அன்று ஜெயலலிதாவின் மரணத்திற்குப் பிறகு, அவரது நெருங்கிய உதவியாளர் வி. கே. சசிகலா 31 டிசம்பர் 2016 அன்று கழகத்தின் தற்காலிக பொதுச் செயலாளராக ஒருமனதாகத் தேர்ந்தெடுக்கப்பட்டார். 5 பிப்ரவரி 2017 அன்று, அவர் முதலமைச்சராகவும் சட்டமன்றத்தின் தலைவராகவும் தேர்ந்தெடுக்கப்பட்டார். சசிகலாவுக்கு எதிராக கலகம் செய்த ஓ. பன்னீர்செல்வம், முதலமைச்சர் பதவியை ராஜினாமா செய்ய வேண்டிய நிர்ப்பந்தம் ஏற்பட்டுள்ளதாக தமிழ்நாடு அரசியலில் புதிய திருப்பத்தை ஏற்படுத்தியுள்ளது. ஜெயலலிதா மீதான சொத்துக்குவிப்பு வழக்கில் 4 ஆண்டுகள் சிறை தண்டனை விதிக்கப்பட்டதால், பெங்களூரு மத்திய சிறையில் சசிகலா அடைக்கப்பட்டார். அதற்கு முன், எடப்பாடி கே. பழனிசாமியை சட்டமன்றக் கட்சித் தலைவராக (முதலமைச்சராக) நியமித்தார்.
அவர் தனது மருமகனும், கழகத்தின் மேனாள் பொருளாளருமான டி. டி. வி. தினகரனை கழகத்தின் துணைப் பொதுச் செயலாளராக நியமித்தார், 123 சட்டமன்ற உறுப்பினர்களின் ஆதரவோடு, பழனிசாமி தமிழ்நாடு முதலமைச்சர் ஆனார்.
23 மார்ச் 2017 அன்று, இந்திய தேர்தல் ஆணையம் இரு பிரிவுகளுக்கும் தனித்தனி கட்சி சின்னங்களை வழங்கியது. ஓ. பன்னீர்செல்வத்தின் அணி அஇஅதிமுக (புரட்சித் தலைவி அம்மா) எனவும் எடப்பாடி கே. பழனிசாமியின் அணி அஇஅதிமுக (அம்மா) எனவும் அழைக்கப்பட்டது.
ஜெயலலிதா மறைவால் காலியான டாக்டர் ராதாகிருஷ்ணன் நகர் தொகுதிக்கு இடைத்தேர்தல் அறிவிக்கப்பட்டது. ஆனால், ஆளும் அஇஅதிமுக (அம்மா) பெரிய அளவில் லஞ்சம் கொடுத்ததற்கான ஆதாரங்கள் வெளியானதையடுத்து, இடைத்தேர்தலை தேர்தல் ஆணையம் ரத்து செய்தது. 17 ஏப்ரல் 2017 அன்று, டாக்டர் ராதாகிருஷ்ணன் நகர் இடைத்தேர்தலில் அஇஅதிமுக (அம்மா) வேட்பாளராக இருந்த தினகரன் மீது, அஇஅதிமுகவின் தேர்தலுக்காக சின்னம் ஒதுக்கிட இந்திய தேர்தல் ஆணையத்துக்கு லஞ்சம் கொடுக்க முயன்றதாகக் கூறி டெல்லி போலீஸார் வழக்குப் பதிவு செய்தனர். இருப்பினும், லஞ்சம் பெற்றதாகக் கூறப்படும் பொது அதிகாரியை அடையாளம் காண காவல்துறை தவறிவிட்டதாக மத்திய மாவட்ட திஸ் ஹசாரி நீதிமன்றம் அவருக்கு ஜாமீன் வழங்கியது.
டி. டி. வி. தினகரன் தனது கட்சிப் பணியை 5 ஆகத்து 2017 அன்று தொடங்கினார். ஆனால், முதலமைச்சர் எடப்பாடி கே. பழனிசாமி, தினகரனுடன் முரண்பட்டு, தினகரனை துணைப் பொதுச் செயலாளராக நியமித்தது செல்லாது என்று அறிவித்தார். எனவே, "நாங்கள்தான் உண்மையான அஇஅதிமுக, 95% தொண்டர்கள் எங்களுடன் உள்ளனர்" என்றும் அவர் கூறினார்.
வி. கே. சசிகலா மற்றும் டி. டி. வி. தினகரன் வெளியேற்றம்
12 செப்டம்பர் 2017 அன்று, முன்னதாக அவரை நியமித்த அஇஅதிமுக பொதுக்குழு, பொதுச் செயலாளராக வி. கே. சசிகலாவின் நியமனத்தை ரத்து செய்து, அடிப்படை உறுப்பினராக இருந்த அவரை கழகத்திலிருந்து அதிகாரப்பூர்வமாக நீக்கியது.
முன்னதாக 10 ஆகத்து 2017 அன்று எடப்பாடி கே. பழனிசாமி தலைமையில் சென்னை புரட்சித் தலைவர் எம்.ஜி.ஆர் மாளிகையில் நடைபெற்ற கூட்டத்தில் டி. டி. வி. தினகரன் துணைப் பொதுச்செயலாளர் பதவியில் இருந்து நீக்கப்பட்டார்.
பெங்களூரு மத்திய சிறையில் தனது சிறைவாசத்தை முடித்த பின்னர், பிப்ரவரி 2021இல் சென்னை சிட்டி சிவில் IV நீதிமன்றத்தில் வழக்கு தொடர்ந்தார், ஆனால் அது ஏப்ரல் 2022இல் அஇஅதிமுக பொதுச் செயலாளர் பதவியிலிருந்து நீக்கப்பட்டதை உறுதி செய்தது.
இரட்டை தலைமை காலம் (2017 - 2022)
எடப்பாடி பழனிசாமி முதல்வராய் பதவியேற்று 6 மாதங்களில் ஓ. பன்னீர்செல்வம் அணி மீண்டும் கட்சியில் இணைந்தது. ஓ. பன்னீர்செல்வம், தமிழக அரசின் துணை முதல்வராகவும், கட்சியின் ஒருங்கிணைப்பாளராகவும் ஆக்கப்பட்டார். சசிகலாவால் நீக்கப்பட்ட அனைத்து உறுப்பினர்களும் கட்சிக்குள் சேர்க்கப்பட்டனர். மேலும், பெங்களூர் சிறையிலிருந்த வி .கே. சசிகலா மற்றும் அவரின் ஆதரவாளர்கள், கட்சியின் அவசர பொதுக்குழுவால் கட்சியிலிருந்து நீக்கப்பட்டனர்.
இதன்பின் சசிகலாவிற்கு ஆதவராக, 18 அ.தி.மு.க. சட்டமன்ற உறுப்பினர்கள், எடப்பாடி பழனிச்சாமி மீது தங்களுக்கு நம்பிக்கை இல்லை என ஆளுநரிடம் மனு அளித்தனர். இவர்களை விசாரித்து, பதவிநீக்கம் செய்யும்படி சபாநாயகருக்கு, அ.தி.மு.க. சட்டசபை கொறடா ராஜேந்திரன் பரிந்துரை செய்தார். இவர்களுள் உறுப்பினர் ஜக்கையன் மட்டும் மன்னிப்பு கடிதம் வழங்கினார், மீதமுள்ள 18 உறுப்பினர்களின் பதவிகள் சபாநாயகரால் பறிக்கப்பட்டது. இதை எதிர்த்து 18 உறுப்பினர்களின் மேல்முறையிட்டு மனுக்களும் தோல்வி அடைந்தன. மேலும் மேனாள் முதல்வர் மு. கருணாநிதி உட்பட 4 சட்டசபை உறுப்பினர்கள் மறைவால் தமிழகத்தில் 22 தொகுதிகள் வெற்றிடமாகின. 2019 மே மாதம் நாடாளுமன்ற பொதுத்தேர்தலுடன் தமிழகத்தில் 22 சட்டசபை தொகுதிகளின் இடைத் தேர்தலும் நடந்தது. அ.ம.மு.க. பொதுச்செயலாளர் டி.டி.வி. தினகரன் தலைமையில் அந்த நபர்கள் 22 இடங்களிலும் அ.தி.மு.க.வை எதிர்த்துப் போட்டியிட்டனர். ஆனால் அ.தி.மு.க. 12 இடங்களில் வெற்றிபெற்று ஆட்சியைத் தக்க வைத்தது; அமமுகவினர் அனைத்து இடங்களிலும் தோல்வி அடைந்தனர்.பின்னர், 2021 சட்டமன்றத் தேர்தலில், அதே தேசிய ஜனநாயகக் கூட்டணி மற்றும் சில சிறிய கட்சிகளின் ஆதரவுடன் அதிமுக போட்டியிட்டது, திமுகவின் 133 இடங்களுடன் ஒப்பிடும்போது 66 இடங்களை வென்றது மற்றும் திமுக தலைமையிலான ஆட்சியில் இருந்து தள்ளப்பட்டது. மதச்சார்பற்ற முற்போக்கு கூட்டணி. தேர்தலுக்குப் பிறகு, சட்டசபையில் எதிர்க்கட்சிகளின் முக்கியக் கட்சியாக அதிமுக உருவெடுத்தது. 11 மே 2021 அன்று, கட்சியின் இணை ஒருங்கிணைப்பாளர் எடப்பாடி கே.பழனிசாமி தமிழ்நாடு சட்டமன்ற எதிர்க்கட்சித் தலைவராகவும், 14 சூன் 2021 அன்று கட்சியின் ஒருங்கிணைப்பாளர் ஓ.பன்னீர்செல்வம் தமிழ்நாடு சட்டமன்ற எதிர்க்கட்சித் துணைத் தலைவராகவும் அங்கீகரிக்கப்பட்டனர். 11 சூலை 2022 அன்று, நடைபெற்ற அதிமுக பொதுக்குழு கூட்டத்தில், பொதுக்குழு உறுப்பினர்கள் தீர்மானம் நிறைவேற்றி, மேனாள் ஒருங்கிணைப்பாளர் ஓ.பன்னீர்செல்வத்தை கட்சியில் இருந்து நீக்கினர்.
எடப்பாடி கே. பழனிசாமி காலம் (11 சூலை 2022 – தற்போது)
சென்னை உயர்நீதிமன்றத்தில் ஓ. பன்னீர்செல்வம் தாக்கல் செய்த மனு தள்ளுபடி செய்யப்பட்டதைத் தொடர்ந்து 11 சூலை 2022 அன்று வானகரத்தில் உள்ள ஸ்ரீவாரு வெங்கடாசலபதி மாளிகையில் கழகப் பொதுக்குழுக் கூட்டம் நடைபெற்றது. இரட்டை தலைமைத்துவ முறையை ஒழித்துவிட்டு, இடைக்கால பொதுச் செயலாளராக எடப்பாடி கே. பழனிசாமிக்கு அதிகாரம் அளித்து, 4 மாதங்களில் அமைப்புத் தேர்தலை நடத்த வேண்டும் என்று கட்சிப் பொதுக்குழு அறிவித்தது. பொதுக்குழு கூட்டத்திற்கு முன்பு ராயப்பேட்டையில் உள்ள புரட்சி தலைவர் எம்.ஜி.ஆர். மாளிகையில், பழனிசாமி மற்றும் பன்னீர்செல்வம் ஆதரவாளர்கள் கற்கள், பாட்டில்கள், பிளாஸ்டிக் நாற்காலிகளை ஒருவர் மீது ஒருவர் வீசி தாக்கி, அருகில் இருந்த பல வாகனங்களை சேதப்படுத்தினர். இதையடுத்து தமிழ்நாடு வருவாய்த்துறையினர் புரட்சி தலைவர் எம்.ஜி.ஆர். மாளிகைக்கு சீல் வைத்தனர். இந்த மோதலில் மொத்தம் 47 பேர் காயமடைந்துள்ளனர்.
ஜெ. ஜெயலலிதாவை நித்திய பொதுச் செயலாளர் என வர்ணித்த விதி 20 நீக்கம், பொதுச் செயலாளர் பதவிக்கு புத்துயிர் அளித்தல், ஒருங்கிணைப்பாளர், இணை ஒருங்கிணைப்பாளர் ஆகிய அனைத்து அதிகாரங்களையும் மாற்றுவது உள்ளிட்ட 20 திருத்தங்களை கழகப் பொதுக்குழு கூட்டத்தில் நிறைவேற்றியது. பொதுச் செயலாளரிடம், ஒருங்கிணைப்பாளர் மற்றும் இணை ஒருங்கிணைப்பாளர் பதவிகளை ரத்து செய்ய வேண்டும். இந்த மாற்றங்கள் கழகத்தின் இரட்டைத் தலைமையை திறம்பட முடிவுக்குக் கொண்டு வந்தன.
ஓ. பன்னீர்செல்வம் வெளியேற்றம்
11 சூலை 2022 அன்று நடைபெற்ற பொதுக்குழு கூட்டத்தில், பொதுக்குழு உறுப்பினர்கள் தீர்மானம் நிறைவேற்றி, மேனாள் ஒருங்கிணைப்பாளர் ஓ. பன்னீர்செல்வம், மேனாள் துணை ஒருங்கிணைப்பாளர் ஆர். வைத்திலிங்கம், பி. எச். மனோஜ் பாண்டியன் மற்றும் ஜே. சி. டி. பிரபாகர் ஆகியோரை அவர்கள் வகித்த பதவிகளில் இருந்தும் அடிப்படை உறுப்பினர் பொறுப்பில் இருந்தும்"கழக விரோத" நடவடிக்கைகளுக்காக நீக்கப்பட்டனர்.
11 சூலை 2022 அன்று, சென்னை வானகரத்தில் உள்ள ஸ்ரீவாரு வெங்கடாசலபதி மாளிகையில் நடைபெற்ற பொதுக்குழுக் கூட்டத்தில் தமிழ்நாடு மேனாள் முதலமைச்சர் எடப்பாடி கே. பழனிசாமி கழகத்தின் இடைக்கால பொதுச் செயலாளராக ஒருமனதாகத் தேர்ந்தெடுக்கப்பட்டார். ஓ. பன்னீர்செல்வத்துக்குப் பதிலாக திண்டுக்கல் சி. சீனிவாசனை கழகத்தின் பொருளாளராக பழனிசாமி நியமித்தார். 17 சூலை 2022 அன்று நடைபெற்ற கழகத்தின் சட்டமன்ற உறுப்பினர்கள் கூட்டத்தில் ஆலோசித்து. 19 சூலை 2022 அன்று பன்னீர்செல்வத்திற்குப் பதிலாக, ஆர். பி. உதயகுமாரை தமிழ்நாடு சட்டமன்ற எதிர்க்கட்சித் துணைத் தலைவராக பழனிசாமி நியமித்தார்.
20 சூலை 2022 அன்று, புரட்சி தலைவர் எம்.ஜி.ஆர். மாளிகையின் சீலை அகற்ற மெட்ராஸ் உயர் நீதிமன்றம் உத்தரவிட்டது. மற்றும் சாவியை இடைக்கால பொதுச் செயலாளர் எடப்பாடி கே.பழனிசாமியிடம் வழங்கினார். இது முன்பு 11 சூலை 2022 அன்று பூட்டி சீல் வைக்கப்பட்டது. 12 செப்டம்பர் 2022 அன்று, பழனிசாமியிடம் சாவியை ஒப்படைப்பதற்கான சென்னை உயர்நீதிமன்றத்தின் உத்தரவை எதிர்த்து ஓ. பன்னீர்செல்வத்தின் மனுவை இந்திய உச்ச நீதிமன்றம் தள்ளுபடி செய்தது.
பழனிசாமிக்கும் பன்னீர்செல்வத்துக்கும் இடையே கழகத்திற்கான சட்டப் போட்டி
எடப்பாடி கே. பழனிசாமி ஒற்றை நீதிபதி நீதிமன்ற உத்தரவை பெரிய நீதிபதிகள் அமர்வுக்கு மேல்முறையீடு செய்தார். இந்த உத்தரவைத் தொடர்ந்து, ஓ. பன்னீர்செல்வம் கழக ஒற்றுமைக்கு வேண்டுகோள் விடுத்தார், அதில் பிளவுபட்ட அமமுகவும் அடங்கும். இந்த முறையீட்டை பன்னீர்செல்வத்தின் பதவி பசிக்கான நடவடிக்கை என நிராகரித்த பழனிசாமி, புரட்சி தலைவர் எம்.ஜி.ஆர். மாளிகை வன்முறைக்கு அவரேப் பொறுப்பு எனவும் கூறினார்.
2 செப்டம்பர் 2022 அன்று, சென்னை உயர் நீதிமன்றத்தின் டிவிஷன் பெஞ்ச் 11 சூலை 2022 அன்று நடைபெற்ற கழகப் பொதுக்குழுக் கூட்டத்தின் முடிவுகளை உறுதி செய்தது, மேலும் எடப்பாடி கே. பழனிசாமியின் மேல்முறையீட்டு வழக்கில் தனி நீதிபதியின் முந்தைய நீதிமன்ற உத்தரவை ரத்து செய்தது. ஒருங்கிணைந்த தலைமையை திறம்பட மீட்டெடுக்கிறது.
23 பிப்ரவரி 2023 அன்று, இந்திய உச்ச நீதிமன்றம் 11 சூலை 2022 அன்று நடைபெற்ற கழகப் பொதுக்குழுக் கூட்டத்தின் முடிவுகளை உறுதிசெய்தது, மேலும் டிவிஷன் பெஞ்சின் முந்தைய உத்தரவை எதிர்த்து ஓ. பன்னீர்செல்வம் தாக்கல் செய்த மனுவை தள்ளுபடி செய்தது.
28 மார்ச் 2023 அன்று, சென்னை உயர்நீதிமன்றம் எடப்பாடி கே.பழனிசாமிக்கு ஆதரவாக தீர்ப்பளித்தது மற்றும் 11 சூலை 2022 அன்று நடைபெற்ற பொதுக்குழு கூட்டத்தில் நிறைவேற்றப்பட்ட தீர்மானங்களை எதிர்த்து ஓ. பன்னீர்செல்வத்தின் மனுக்களை தள்ளுபடி செய்தது. அதே நாளில், எடப்பாடி கே. பழனிசாமி தேர்தல் மூலம் கழகப் பொதுச் செயலாளராக தேர்ந்தெடுக்கப்பட்டார்.
20 ஏப்ரல் 2023 அன்று, இந்திய தேர்தல் ஆணையம் எடப்பாடி கே. பழனிசாமியை கழகப் பொதுச் செயலாளராக அங்கீகரித்தது, கழக அரசியல் சட்டத்தில் செய்யப்பட்ட திருத்தங்கள் மற்றும் நிர்வாகிகள் பட்டியலில் மாற்றங்களை ஏற்றுக்கொண்டது.
மேற்கோள்கள்
பகுப்பு:தமிழக அரசியல் கட்சிகள் பகுப்பு:தமிழ்நாட்டு திராவிட அமைப்புகள் பகுப்பு:1972இல் நிறுவப்பட்ட அரசியல் கட்சிகள் பகுப்பு:எம். ஜி. ஆர் பகுப்பு:ஜெயலலிதா பகுப்பு:அனைத்திந்திய அண்ணா திராவிட முன்னேற்றக் கழகம் பகுப்பு:புதுச்சேரி அரசியல் கட்சிகள்
கொரிய தேசிய அருங்காட்சியகம்
கொரியா தேசிய அருங்காட்சியகம் (National Museum of Korea) தலைமை அருங்காட்சியகமாக உள்ளது. இந்த அருங்காட்சியகம் 1945 ஆம் ஆண்டில் நிறுவப்பட்டதிலிருந்து தென் கொரியாவின் வரலாறு மற்றும் கலை ஆகியவற்றைப் பிரதிபலிக்கும் கலாச்சார அமைப்பா உள்ளது. இந்த அருங்காட்சியகம் தொல்பொருள், வரலாறு மற்றும் கலை ஆகிய துறைகளில் பல்வேறு ஆய்வுகள் மற்றும் ஆராய்ச்சி நடவடிக்கைகளுக்கு உதவும் வகையிலான உறுதிப்பாட்டைக் கொண்டுள்ளது, தொடர்ந்து பல்வேறு கண்காட்சிகள் மற்றும் கல்வித் திட்டங்களை உருவாக்கி வருகிறது.
2005 ஆம் ஆண்டில், யோங்சன் மாவட்டத்திற்கு இடமாற்றம் செய்யப்பட்டதிலிருந்து, இந்த அருங்காட்சியகம் 20 மில்லியன் பார்வையாளர்களை ஈர்த்துள்ளது, வேறுவிதமாகக் கூறினால், ஆண்டுதோறும் 3 மில்லியனுக்கும் அதிகமான பார்வையாளர்களை ஈர்த்துள்ளது, இது உலகிலும் ஆசியாவிலும் அதிகம் பார்வையிடப்பட்ட அருங்காட்சியகங்களில் ஒன்றாகும். தென்கொரியாவைப் பொறுத்தவரை இதுவே மிக அதிமாகப் பார்வையிடப்பட்ட அருங்காட்சியகமாகும். சியோல் பெருநகர அரசாங்கத்தால் 2011 நவம்பரில் கிட்டத்தட்ட 2,000 வெளிநாட்டு பார்வையாளர்களிடம் நடத்தப்பட்ட கருத்துக் கணிப்பில், சியோலில் தங்களுக்கு பிடித்த நடவடிக்கைகளில் இந்த அருங்காட்சிகத்தைப் பார்வையிடுவது ஒன்றாகும் என்று கருத்து தெரிவித்துள்ளனர். இது ஆசியாவின் மிகப்பெரிய அருங்காட்சியகங்களில் ஒன்றாகும்.
வரலாறு
இடது|thumb|200x200px| அருங்காட்சியகத்தின் வெளிப்புறம் சன்ஜோங் பேரரசர் கொரியாவின் முதல் அருங்காட்சியகமான இம்பீரியல் வீட்டு அருங்காட்சியகத்தை 1909ஆம் ஆண்டில் நிறுவினார். கொரியாவை ஜப்பானிய ஆட்சியின் போது நிர்வகிக்கப்பட்ட ஜப்பானிய அரசாங்க பொது அருங்காட்சியகம், சாங்யோங்கொங்கில் உள்ள இம்பீரியல் வீட்டு அருங்காட்சியகம் ஆகியவை தேசிய அருங்காட்சியகத்தின் சேகரிப்பின் கருப்பொருளாக மாறியது, இந்த அருங்காட்சியகம் 1945ஆம் ஆண்டில் தென் கொரியா மீண்டும் சுதந்திரம் பெற்றபோது நிறுவப்பட்டது.
கொரியப் போரின் போது அருங்காட்சியகத்தின் 20,000 பொருட்கள் அழிவினைப் பாதுகாப்தற்காக புசானுக்கு கொண்டு செல்லப்பட்டன. அருங்காட்சியகம் போருக்குப் பிறகு சியோலுக்குத் திரும்பியபோது, அருங்காட்சியகத்தின் பொருள்கள் கியோங்போகுங் மற்றும் தியோக்ஸுகங் அரண்மனை ஆகிய இரண்டிலும் வைக்கப்பட்டன. 1972 ஆம் ஆண்டில், அருங்காட்சியகம் மீண்டும் கியோன்போகுங் அரண்மனையின் மைதானத்தில் ஒரு புதிய கட்டிடத்திற்கு மாற்றப்பட்டது. இந்த அருங்காட்சியகம் 1986 ஆம் ஆண்டில் முன்னாள் ஜப்பானிய பொது அரசாங்க கட்டிடமான ஜுங்காங்சியோங்கிற்கு மாற்றப்பட்டு 1995ஆம் ஆண்டில் கட்டிடம் இடிக்கப்படும் வரை (சில சர்ச்சைகள் மற்றும் விமர்சனங்களுடன்) வைக்கப்பட்டது. 2005 ஆம் ஆண்டில் அக்டோபர் 28, அன்று யோங்சன் குடும்ப பூங்காவில் அதன் புதிய புதிய கட்டிடத்தில் அதிகாரப்பூர்வமாக மீண்டும் திறக்கப்படுவதற்கு முன்பு, டிசம்பர் 1996 இல், புதுப்பிக்கப்பட்ட சமுதாயக் கல்வி அரங்கத்தின் தற்காலிக தங்குமிடங்களில் இந்த அருங்காட்சியகம் பொதுமக்களுக்கா திறக்கப்பட்டது.
அக்டோபர் 2005 இல், தென் கொரியாவின் சியோலில் உள்ள யோங்சன் குடும்ப பூங்காவில் ஒரு புதிய கட்டிடத்தில் இந்த அருங்காட்சியகம் திறக்கப்பட்டது. கொரியாவில் நிறுத்தப்பட்டுள்ள அமெரிக்கப் படைகளின் மத்தியப் பிரிவு தங்கியிருந்த யோங்சன் கேரிசனின் ஒரு பகுதியாக இருந்த கோல்ப் மைதானமாக பயன்படுத்தப்பட்ட நிலத்தில் இந்த அருங்காட்சியகம் அமைந்துள்ளது. அமெரிக்க இராணுவம் 1992 ஆம் ஆண்டில் நிலத்தின் ஒரு பகுதியை கொரிய அரசாங்கத்திற்கு திருப்பி அளித்தது. இது யோங்சன் குடும்பப் பூங்காவாக மாறியது. பூங்காவின் நிலப்பகுதிக்குள் அருங்காட்சியகத்திற்கான திட்டங்கள் 1993 இல் தொடங்கியிருந்தாலும், அதன் திறப்பு ஒரு உலங்கூர்தித் தளத்தால் மீண்டும் மீண்டும் தாமதமானது. இறுதியில் 2005ஆம் ஆண்டில் ஏற்பட்ட ஒப்பந்தத்தால் மாற்றப்பட்டது. இந்த அருங்காட்சியகத்தில் 310,000 காட்சிப்பொருள்கள் உள்ளன.
மேற்கோள்கள்
பகுப்பு:தென் கொரியப் பண்பாடு
இலக்கியம்பட்டி ஊராட்சி
இலக்கியம்பட்டி ஊராட்சி (Lakkiampatti Gram Panchayat), தமிழ்நாட்டின் தர்மபுரி மாவட்டத்தில் உள்ள தர்மபுரி வட்டாரத்தில் அமைந்துள்ளது. இந்த ஊராட்சி, தர்மபுரி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 29330 ஆகும். இவர்களில் பெண்கள் 14269 பேரும் ஆண்கள் 15061 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இருமப் பல்கோணம்
பண்புகள்
ஒழுங்கு பல்கோணிகள் ஒவ்வொன்றும் தனக்குத்தானே இருமமாக இருக்கும். அதாவது அவை தன்-இருமப் பல்கோணங்களாகும்.
ஒரு சமகோணப் பல்கோணத்தின் (உச்சி-கடப்பு) இருமம் ஒரு சமபக்கப் பல்கோணம் (விளிம்பு-கடப்பு) ஆகும். எடுத்துக்காட்டாக, செவ்வகமும் (சமகோணப் பல்கோணம்) சாய்சதுரமும் இருமங்கள்.
வட்டப் பல்கோணத்தில் அதன் அதிநீளமான பக்கங்கள், இருமப் பல்கோணத்தின் (தொடு பல்கோணம்) பெரிய வெளிக்கோணங்களுக்கு ஒத்தவையாகவும், சிறிய பக்கங்கள் சிறிய கோணங்களுக்கு ஒத்தவையாகவும் இருக்கும். மேலும் சர்வசம பக்கங்கள் இருமத்தின் சர்வசம பக்கங்களுக்கு ஒத்தவையாகவும் இருக்கும். எடுத்துக்காட்டாக, அதி குறுங்கோண இருசமபக்க முக்கோணத்தின் இருமம் ஒரு விரிகோண இருசமபக்க முக்கோணமாகும்.